Pasha Parfeni

Pavel «Pasha» Parfeni (født 30. mai 1986 i Orhei i Moldova), etternavnet er også skrevet Parfeny, er en moldovsk sanger og låtskriver. Han representerte Moldova i Eurovision Song Contest 2012 med sangen «Lăutar» og representerte landet på nytt i 2023 med låten «Soarele și luna».

Parfeni har spilt piano siden han var syv år gammel. Han har også tatt musikkutdannelse innen sang, og har erfaring som komponist.

Eurovision Song Contest 
Pasha Parfeny har vært et av medlemmene i gruppen SunStroke Project. De var med i den nasjonale finalen i Moldova i 2009, men kom da på tredjeplass med sangen «No Crime». Samme år forlot han gruppen.

I 2010 forsøkte SunStroke Project på nytt, sammen med sangeren Olia Tira, uten Parfeny. Sangen deres, «Run Away» fikk representere Moldova i Eurovision Song Contest 2010 i Bærum, og endte der på en delt 22. plass. 

Parfeny forsøkte seg for første gang som soloartist i den nasjonale finalen i 2011, med sangen «Dorule», og kom på tredjeplass. I 2012 vant han konkurransen med sangen «Lăutar» og fikk dermed representere Moldova i Eurovision Song Contest 2012 i Baku. Parfeny deltok i den første semifinalen og gikk videre til finalen. Her endte han på ellevteplass med 81 poeng.

I 2013 var han en av låtskriverne til Moldovas bidrag, «O mie», fremført av Aliona Moon. Parfeny han deltok i fremføringen som pianist.

I 2023 vant han den nye moldovske finalen, Etapa Națională, med sangen «Soarele și luna», som han skrev med Yuliana Scutari. Han vant finalen lørdag 4. mars hos både juryene og seerne og fikk representere Moldova i Eurovision Song Contest 2023 i Liverpool. Der endte han på 18. plass i finalen.

Referanser

Eksterne lenker   
 
 

 
 
 
 

 
 

 

Deltakere i Eurovision Song Contest 2023
Deltakere i Eurovision Song Contest 2012
Moldovske sangere
Moldovske musikere
Moldovsk musikk